system
Răspunde în limba română, în stilul Wikipedia, cat mai corect gramatical.
user
Ce poți relata despre Banca Transilvania?
assistant
Banca Transilvania (BT) () este cea mai mare banca din România.
Banca fost înființată în anul 1993, la Cluj-Napoca, de un grup de oameni de afaceri locali, cu 79% capital românesc și 21% străin.

Activitatea sa este organizată pe patru linii principale de business, și anume: corporate, IMM, retail și Divizia pentru Medici. Banca Transilvania are aproape 1,76 milioane de clienți, 550 de unități și peste 6.000 de angajați. Din iunie 2013, directorul general al BT este Ömer Tetik.

Banca Transilvania este prima bancă din România care deschide o sucursală în Italia, la Roma. În anul 2022, Banca Transilvania achiziționează Idea Bank prin acțiuni, această acțiune urcând-o pe primul loc în rândul băncilor din România, după ce doar cu 4 ani în urmă , a achiziționat Bancpost.

Istorie
1993: Banca a fost înființată în Cluj-Napoca, de 46 de antreprenori cu un capital de 2 milioane de dolari.
1994: BT își începe activitatea odată cu deschiderea Sucursalei Cluj, cu o echipă de 13 persoane.
1997, Banca Transilvania devine prima bancă listată la Bursa de Valori București.
1999 Prima colaborare cu Banca Europeană pentru Reconstrucție și Dezvoltare (BERD) pentru susținerea IMM-urilor locale.
2003 BERD intră în acționariatul Băncii și devine acționariat semnificativ (15%).
2008 Banca Transilvania se consolidează ca grup financiar (Grupul Financiar Banca Transilvania); are loc prima reinventare a BT și extinderea la nivel național, de la 40 la 500 de agenții.
2012 A doua reinventare a BT; Banca își adaptează modelul de business la criza financiară internațională.
2015-2016 BT intră în top 3 jucători la nivel național, în funcție de active.
2016 A treia reinventare a BT: achiziția și integrarea Volksbank România.
2017-2018 Are loc achiziția și integrarea Bancpost.
2020: A patra reinventare BT: adaptarea modelului de business la provocările aduse de contextul COVID-19.

Aspecte ale băncii
 Banca Transilvania este în topul încrederii publicului: a fost votată „The Most Trusted Brand 2014” – Categoria Bănci - în cadrul studiului Reader’s Digest. Studiul are o tradiție de 14 ani și este realizat în 12 țări din Europa.
 Banca Transilvania și-a consolidat locul al treilea în topul celor mai mari bănci;
 Banca Transilvania este instituția financiară care nu a cunoscut pierderea în criză. A înregistrat în 2013 rezultate financiare în creștere față de anul precedent;
 Banca Europeană pentru Reconstrucție și Dezvoltare (BERD) este cel mai mare acționar BT (15% din capitalul social al Băncii Transilvania);
 Banca Transilvania este prima bancă din România care a fost listată la Bursa de Valori București, în anul 1997;
 Prima bancă din România care a lansat pe site Social Media Newsroom, platformă care integrează atât comunicatele de presă și știrile BT, cât și social media;
 Clujul Are Suflet (www.clujularesuflet.ro) este cel mai mare proiect de implicare socială al BT.
 Horia Ciorcilă, fondator al Băncii Transilvania și Președinte al Consiliului de Administrație al băncii, este în topul celor mai mari investitori români de pe bursă;
 Banca Transilvania este pe primul loc în topul celor mai valoroase companii controlate de investitori români;
 BT, pentru prima oară printre Superbrands Romania 2013;
 BT, în Top Social Brands, clasament realizat în 2013 de revista BIZ;
 BT, în Topul celor mai puternice branduri românești, clasament realizat în 2013 de revista BIZ;
 Premieră națională: lansarea serviciului de transfer de bani Western Union prin Internet Banking (2012); 
 Premieră mondială: Western Union și Banca Transilvania au lansat serviciul de transfer de bani prin bancomat (25 noiembrie 2010);
 În 2003, banca a inițiat un amplu program de rebranding.
 La începutul lunii ianuarie 2016, Banca Transilvania a finalizat procesul de integrare al băncii Volksbank România.

Valoarea pe bursă a Băncii Transilvania se îndrepta în 2007 spre pragul de 2 miliarde Euro, dar, în urma corecțiilor drastice care au urmat pe piețele financiare, banca a ajuns la o capitalizare bursieră sub 300 milioane de euro, în aprilie 2009.

În decembrie 2009, Bank of Cyprus a achiziționat un pachet de 9,7% din titlurile Băncii Transilvania prin mai multe tranzacții realizate pe Bursa de Valori București, în valoare totală de 58 milioane de Euro.

Grupul Financiar Banca Transilvania 

Grupul Financiar Banca Transilvania s-a format în anul 2003, principala sa componentă fiind Banca Transilvania, alături de care mai figurează BT Asset Management, BT Direct, BT Leasing, BT Securities, Compania de Factoring, BT Finop Leasing și Medicredit.
Grupul Financiar BT va purta sigla BT, în care centrul puterii îl va reprezenta Banca Transilvania, care are cote de participare de 100% sau poziții majoritare în cadrul subsidiarelor.

BT Asset Management (BT AM), are ca obiect de activitate administrarea activelor grupului.
BT Asset Management a fost înființat în anul 2005 și administrează fondurile BT Maxim, BT Clasic,
precum și fondul închis de investiții BT Invest 1 care deține plasamente în companiile românești cu potențial ridicat de dezvoltare.
În anul 2007, BT Asset Management era liderul pieței fondurilor mutuale cu o cotă de 15,3%,
în anul 2008 se situa pe poziția a doua, coborând pe poziția a cincea în anul 2009, cu o cotă de piață de 5,2% și cu active de 77,3 milioane lei.

Note

Legături externe 
 Websit oficial
 Stiri despre companie 
 Banca Transilvania a preluat Volksbank România, 07 ianuarie 2016, dezvoltatorimobiliar.ro

Sistemul bancar din România
Transilvania, Banca
Companii din Cluj-Napoca
Mărci românești
Fondări în 1994